Diari Oficial de la Generalitat Valenciana


Sumari del DOGV 6454, del 07-02-2011 (2011/1213)

RESOLUCIÓ d'1 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni específic de col·laboració entre el Ministeri d'Educació i la Generalitat per al finançament de projectes de Campus d'Excel·lència Internacional seleccionats per mitjà del procediment previst en el capítol III de l'Orde EDU/903/2010, de 8 d'abril.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1213


Data del document
:   01-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ d'1 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni específic de col·laboració entre el Ministeri d'Educació i la Generalitat per al finançament de projectes de Campus d'Excel·lència Internacional seleccionats per mitjà del procediment previst en el capítol III de l'Orde EDU/903/2010, de 8 d'abril.  
 [2011/1213]  
El Ministeri d'Educació i la Generalitat han subscrit, després de la tramitació prèvia reglamentària, el 28 de desembre de 2010, el Conveni específic de col·laboració per al finançament de projectes de Campus d'Excel·lència Internacional seleccionats per mitjà del procediment previst en el capítol III de l'Orde EDU/903/2010, de 8 d'abril.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i la clàusula novena del propi conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0072/2011, i que figura com a annex d'esta resolució.  
València, 1 de febrer de 2011.- La directora general del Secretariat del Consell: Mª Teresa Lleó Alonso.  
Conveni específic de col·laboració entre el Ministeri d'Educació i la Generalitat de la Comunitat Valenciana per al finançament de projectes de Campus d'Excel·lència Internacional seleccionats per mitjà del procediment previst en el capítol III de l'Orde EDU/903/2010, de 8 d'abril.  
Madrid, 28 de desembre de 2010  
Reunits  
D'una part, Ángel Gabilondo Pujol, ministre d'Educació, càrrec que exercix en virtut del nomenament efectuat pel Reial Decret 556/2009, de 7 d'abril (BOE del 7 d'abril), que actua en l'exercici de la competència atribuïda per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Alejandro Font de Mora Turón, conseller d'Educació, de la Generalitat de la Comunitat Valenciana, càrrec que exercix per raó del nomenament efectuat pel Decret 8/2007, de 28 de juny, del president de la Generalitat, facultat per a este acte per acord del Consell, de data 10 de desembre de 2010.   
Les dos parts, en la representació que ostenten, es reconeixen mútuament la capacitat legal necessària per a este i  
Exposen  
Primer. Que el Ministeri d'Educació ha aprovat l'Orde EDU/903/2010, de 8 d'abril, per la qual s'establix el Programa Campus d'Excel·lència Internacional. Amb este programa es proposa modernitzar el concepte del campus universitari, amb la finalitat que els campus espanyols adquirisquen un nivell d'excel·lència i internacionalització que els permeta constituir un referent en l'àmbit global.  
Es tracta de desenrotllar un programa que complisca la triple missió de: I) promoure l'agregació d'institucions que, compartint un mateix campus, elaboren un projecte estratègic comú; II) crear un entorn acadèmic, científic, emprenedor i innovador dirigit a obtindre una alta visibilitat internacional; i III) crear àmbits acadèmics que siguen verdaders entorns de vida universitària integrada socialment al districte urbà o territori, en altes condicions de qualitat i amb altes prestacions de servicis i millores energètiques i mediambientals. Igualment, els campus universitaris exerciran sobre el seu entorn social i cultural una major interacció i un paper didàctic, i es projectaran externament com a model d'harmonia espacial, de sostenibilitat i d'accessibilitat universal.  
Segon. Que el Ministeri d'Educació i la Generalitat de la Comunitat Valenciana són conscients de la necessitat de coordinació d'actuacions en matèria universitària, i en particular, de modernització dels campus universitaris d'esta comunitat, a fi de promoure l'excel·lència docent i científica, la internacionalització del sistema universitari i la seua implicació en el canvi de model econòmic basat en el coneixement i en la millora de la innovació, i busca, a més, situar les universitats d'esta comunitat autònoma entre les millors universitats d'Europa i els seus campus universitaris entre els de més prestigi internacional.   
Tercer. Que per mitjà del procediment regulat en el capítol III d'esta orde, el projecte VLC/Campus-València, Campus d'Excel·lència Internacional, coordinat per la Universitat de València-Estudi General i la Universitat Politècnica de València, ha sigut seleccionat per a rebre un finançament de 5,3 milions d'euros, a fi que este projecte puga ser portat a la pràctica en les condicions establides en la resolució del secretari general d'Universitats, de data 21 d'octubre de 2010.  
Quart. Que el Ministeri d'Educació i la Generalitat de la Comunitat Valenciana estan interessats que este projecte es porte efectivament a la pràctica i acorden finançar la seua realització en les condicions que a continuació s'indiquen.  
I, per consegüent, ambdós parts subscriuen el present conveni de col·laboració de conformitat amb les següents  
Clàusules  
Primera. Objecte del conveni  
Este conveni té com a objecte regular la concessió d'un préstec de 5,3 milions d'euros per part del Ministeri d'Educació a la Generalitat de la Comunitat Valenciana perquè esta concedisca una ajuda al projecte coordinat per la Universitat de València-Estudi General i la Universitat Politècnica de València, per un import de la mateixa quantitat, per a l'execució del projecte VLC/Campus-València, Campus d'Excel·lència Internacional, en les condicions establides en la resolució del secretari general d'Universitats, de data 21 d'octubre de 2010. En cas que esta ajuda a les mencionades universitats per part de la comunitat autònoma consistisca, en tot o en part, en un préstec, este ha d'atorgar-se en les mateixes condicions, o altres de més favorables, en què és rebut per la comunitat autònoma.  
Segona. Obligacions de les parts  
El Ministeri d'Educació s'obliga a realitzar la seua aportació a la comunitat autònoma que firma este conveni, per la quantitat de 5,3 milions d'euros, en forma de préstec, de manera anticipada a l'execució de les activitats.  
La comunitat autònoma que firma comprovarà que la universitat beneficiària ha formalitzat els acords amb organismes d'investigació, ens locals, empreses o altres entitats a què haja fet referència en el seu Projecte de Conversió a Campus d'Excel·lència Internacional, abans d'atorgar la subvenció. Este conveni quedarà extint en cas que les universitats beneficiàries no arribaren a firmar, de forma injustificada, els acords a què s'ha compromés en el seu Pla Estratègic en un termini de tres mesos, des de la firma d'este conveni, en este cas, la comunitat autònoma quedarà obligada al reintegrament de les quantitats percebudes.   
Una vegada que el primer pagament de l'ajuda siga transferit a la universitat per la comunitat autònoma (el que ha de realitzar-se per anticipat abans que transcórreguen sis mesos des de la recepció del préstec) correspondrà a esta realitzar el seguiment anual de l'execució de l'ajuda i dels resultats obtinguts per les universitats en el compliment del Projecte de Conversió a Campus d'Excel·lència Internacional presentat, en relació amb els objectius fixats en la resolució del secretari general d'Universitats, i vetlarà per l'adequat compliment i execució del pressupost concedit en un termini de dos anys. Els incompliments en l'execució del pressupost finançat o dels objectius establits que siguen inferiors al 20% del total, sempre que el beneficiari tinga una actuació inequívocament tendent al compliment dels seus compromisos, només comportaran l'obligació de reintegrament de les ajudes en una proporció equivalent a estos incompliments; un incompliment superior al 20%   
  
\* \* \* \* \*  
  
d'eixos resultats donarà lloc a la pèrdua de l'ajuda per la universitat beneficiària i a la rescissió del present conveni i el reintegrament de les quantitats percebudes per la comunitat autònoma.  
La comunitat autònoma ha d'informar anualment el Ministeri d'Educació, per mitjà d'una memòria descriptiva, sobre l'exercici de les anteriors comeses, i ha de facilitar, a més, tota la informació addicional que els siga requerida pel ministeri.   
Tercera. Concessió del préstec   
1. El Ministeri d'Educació concedirà el préstec anteriorment indicat, amb càrrec a l'aplicació pressupostària 18.46.654G.045, en les condicions indicades en este conveni.   
2. El lliurament per part del Ministeri d'Educació a favor de la comunitat autònoma s'efectuarà després de la firma i abans de la finalització d'enguany. L'ingrés s'efectuarà en el compte general de la comunitat autònoma, núm. 9000 0066 90 1142485628 amb el CIF Q5638946I.  
3. El préstec s'atorgarà amb un interés de l'1,414% i amb un termini d'amortització de 15 anys, inclosos tres de carència. El calendari d'amortització del préstec per la comunitat autònoma es descriu a continuació:  
4. Els possibles rendiments financers que es puguen derivar del lliurament per anticipat dels fons no computaran en l'import del préstec, si bé seran destinats per la comunitat autònoma a atendre actuacions de millora del campus el projecte del qual es finança.  
5. El principal del préstec i els seus interessos meritats es tornaran amb càrrec, respectivament, a les aplicacions 95.45.10.823.06.5 i 15.67.23.602.84.2, o aplicacions econòmiques corresponents que les substituïren, dels pressupostos de la Generalitat corresponents als exercicis d'amortització assenyalats.  
Quarta. Reembossament del préstec  
1. La comunitat autònoma que firma el present conveni es compromet a reembossar el préstec al Tresor Públic, d'acord amb el que disposa l'Orde PRE/3662/2003, de 29 de desembre (BOE de 31 de desembre), per la qual es regula un nou procediment de recaptació dels ingressos no tributaris recaptats per les delegacions d'Economia i Hisenda i dels ingressos en efectiu en les sucursals de la Caixa General de Depòsits enquadrades en estes, modificada per l'Orde EHA/3967/2007, de 26 desembre (BOE de 8 de gener de 2008), o a la normativa que la puga substituir, en el concepte "Ingressos no tributaris. Exercicis tancats, operacions financeres", i amb una referència al Ministeri i a este conveni. L'incompliment de l'obligació de reembossament donarà lloc al reintegrament de l'import percebut, més els corresponents interessos de demora.  
2. La comunitat autònoma que firma este conveni ha de sotmetre's a les actuacions de comprovació i de control financer que corresponen a l'òrgan que concedix el préstec, a la Intervenció General de l'administració de l'Estat, i a les previstes en la legislació aplicable del Tribunal de Comptes, als qui facilitarà tota la informació que els siga requerida a l'efecte, per a això ha de conservar les justificacions de l'aplicació dels fons concedits durant l'execució d'este conveni i un termini de quatre anys a comptar de la finalització d'este.  
3. Este préstec és compatible amb subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que la suma de les aportacions rebudes, incloent-hi la que es regula en este conveni, no supere el cost total de l'activitat incentivada. La comunitat autònoma ha de comunicar la sol·licitud o obtenció d'altres subvencions, ajudes, ingressos o recursos que financen les activitats subvencionades, procedents de l'administració de l'Estat o altres administracions públiques, ens públics o privats o persones físiques, nacionals o internacionals, així com l'import d'estos. Esta comunicació es realitzarà tan prompte com es conega, i en tot cas amb anterioritat a la justificació de l'aplicació donada als fons rebuts.  
4. Si la comunitat autònoma que firma el present conveni incomplix les obligacions que s'hi arrepleguen, ha de reintegrar l'import percebut, més els corresponents interessos de demora.  
Quinta. Comissió de seguiment  
1. Per a garantir la correcta execució i el seguiment del que establix el present conveni, s'establirà una comissió de seguiment que estarà constituïda per tres representants de la comunitat autònoma designats per la conselleria competent en matèria d'universitats i tres representants de l'administració General de l'Estat, dos d'ells designats pel Ministeri d'Educació i un per la delegació del Govern a la comunitat autònoma.  
2. La Comissió de Seguiment es reunirà totes les vegades que ho sol·liciten cada una de les parts. Esta comissió fixarà els criteris adequats per a la regulació dels aspectes no desenrotllats en el conveni, realitzarà el seguiment i la supervisió de les actuacions d'este i del calendari d'actuacions, i resoldrà els dubtes i controvèrsies que puguen sorgir en l'aplicació i la interpretació de les clàusules del conveni.  
3. La Comissió es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú sobre òrgans col·legiats.   
4. Esta comissió tindrà com a funcions:  
a) Determinar els aspectes concrets de les actuacions que han de ser executades, establides en la resolució del secretari general d'Universitats, de data 21 d'octubre de 2010, respecte al projecte o projectes seleccionats.   
b) Efectuar el seguiment de les actuacions i activitats, realitzades i en curs, per a comprovar que progressen adequadament i en els termes del conveni. Respecte d'això, la Comissió pot demanar la informació que siga raonable per a constatar-ho i tant en els aspectes tècnics com en els econòmics i organitzatius.   
c) Resolució dels dubtes i les controvèrsies que puguen sorgir en l'aplicació i la interpretació de les seues clàusules, sempre dins de la legalitat vigent.  
d) Qualsevol altra que es derive de l'execució del conveni i en l'esperit d'este.   
Sexta. Justificació final del préstec   
L'acreditació del compliment de la finalitat del préstec, de la realització de l'activitat per a la qual es concedix i de la utilització dels fons percebuts es realitzarà anualment dins dels tres mesos posteriors a la data de subscripció del present conveni. Esta justificació consistirà en la presentació al Ministeri d'Educació (Secretaria General d'Universitats), per part de la comunitat autònoma que firma el present conveni, la documentació següent:  
- Memòria descriptiva de les activitats realitzades.  
- Memòria econòmica dels gastos efectuats amb càrrec al préstec concedit.  
- En cas que s'hagen produït retards en l'execució de les actuacions, memòria justificativa de les causes d'estos retards i proposta de nou calendari d'actuacions i data de finalització de l'execució de les actuacions.  
- El Ministeri d'Educació (Secretaria General d'Universitats) ha d'autoritzar expressament el nou calendari, la data de finalització i la memòria justificativa. En cas de ser autoritzats, la comunitat autònoma presentarà, en el termini de tres mesos després de la nova finalització prevista de les actuacions, la documentació justificativa indicada en les lletres anteriors. Si no són autoritzats el nou calendari, la data de finalització i la memòria, la comunitat autònoma reintegrarà el romanent total del préstec pendent d'amortitzar més els interessos de demora que resulten.  
Sèptima. Vigència i resolució  
1. El present conveni entrarà en vigor quan el firmen ambdós parts i la vigència s'estendrà durant 15 anys, fins que ocórrega la total realització de les activitats per a les quals es concedix el préstec i la total devolució d'este.   
2. Este conveni pot resoldre's abans del termini previst per mutu acord de les parts, per incompliment o denúncia d'alguna d'estes. En els dos últims supòsits, la part que desitge resoldre el conveni ha de notificar-ho per escrit de forma justificada a l'altra amb dos mesos d'antelació, i sense perjuí de l'execució dels treballs en curs, degudament justificats.  
Octava. Règim jurídic i resolució de controvèrsies  
1. Este conveni és de naturalesa administrativa, dels previstos en l'article 4.c) de la Llei 30/2007, de Contractes del Sector Públic, per la qual cosa queda fora de l'àmbit d'aplicació d'esta llei, sense perjuí de l'aplicació dels principis continguts en esta per a resoldre els dubtes i llacunes que puguen presentar-se, i es realitza a l'empara del que establix la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les ajudes financeres regulades en el present conveni quedaran subjectes a la Llei 47/2003, General Pressupostària; a la Llei 38/2003, de 17 de novembre, General de Subvencions, i la resta de normativa que siga aplicable.  
2. Així mateix, este conveni serà regulat pels articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el seu règim jurídic estarà determinat per les estipulacions previstes en este conveni i els principis generals de l'esmentada llei i la resta de normes de dret administratiu per a resoldre tots els dubtes i llacunes que puguen presentar-s'hi.  
3. La resolució de les controvèrsies que puguen plantejar-se sobre la interpretació i l'execució del present conveni han de resoldre's per mutu acord de les parts, en el si de la comissió de seguiment. Si no pot aconseguir-se este acord, serà la jurisdicció contenciosa administrativa la competent per a la resolució de les qüestions litigioses que puguen sorgir en la seua interpretació i compliment.  
Novena. Publicitat del conveni  
Este conveni serà publicat en el Boletín Oficial del Estado i en el Diari Oficial de la Comunitat Valenciana.  
I en prova de conformitat, ambdós parts firmen este conveni per duplicat i a un únic efecte, en la data i al lloc mencionats en l'encapçalament.  
Ministre d'Educació  
Ángel Gabilondo Pujol  
Conseller d'Educació de la Generalitat   
de la Comunitat Valenciana  
Alejandro Font de Mora Turón